ai4bharat/Pralekha huggingface dataset:
জাহাজচলাচলমন্ত্রক
একটি পরিত্যক্ত জাহাজের জন্য কলকাতা শ্যামাপ্রসাদ মুখার্জী বন্দর প্রচুর ক্ষতির সম্মুখীন
কলকাতা, ২৯ এপ্রিল, ২০২২
কলকাতা শ্যামাপ্রসাদ মুখার্জী বন্দর কর্তৃপক্ষ জানিয়েছে নেতাজী সুভাষ ডকের ৫ নম্বর বার্থে ২৪শে মার্চ যে মালবাহী জাহাজটি দূর্ঘটনার কবলে পড়েছিল তার জেরে বন্দর কর্তৃপক্ষ যথেষ্ট আর্থিক ক্ষতির সম্মুখীন হচ্ছে। ওইদিন ৫ নম্বর ডক থেকে এমভি মেরিন ট্রাস্ট-০১ জাহাজটিতে পণ্য বোঝাই করা হচ্ছিল। এরপর বাংলাদেশের চট্টগ্রামের উদ্দেশ্যে যাত্রা শুরু করার সময় জাহাজটি জল ঢোকা শুরু হয়। প্রাথমিক তদন্তে জানা গেছে জাহাজে অপরিকল্পিতভাবে পণ্য বোঝাই করা হয়েছিল, সেই কারণেই এই বিপত্তি।
২৪শে মার্চ এই ঘটলেও যে সংস্থা জাহাজের মালিক, তার কোন প্রতিনিধি বন্দরে আসেননি। জাহাজ কোম্পানী জাহাজটিকে জল থেকে উদ্ধারের জন্য যে সংস্থাকে দায়িত্ব দিয়েছিল সেই সংস্থা এইচ অ্যান্ড এম অথবা পি অ্যান্ড আই বীমা সংস্থাগুলির স্বীকৃত নয়। বর্তমানে উদ্ধারকারী সংস্থাটিও তাদের কাজ বন্ধ করে দিয়েছে। জাহাজের মালিক সংস্থা ইতিমধ্যে জানিয়েছে তারা ওই ডুবন্ত জাহাজটিকে নেবেন না। এরফলে নেতাজী সুভাষ ডকের ৫ নম্বর বার্থে অন্য কোনো জাহাজ পণ্য বোঝাই বা পণ্য নামাতে পারছে না। ফলে কলকাতা বন্দরে প্রতিদিন প্রায় ৪০ লক্ষ টাকা ক্ষতি হচ্ছে। তবে দূর্ঘটনার কবলে পড়া জাহাজটির ১৫ জন নাবিককে নিরাপদে শ্যামাপ্রসাদ মুখার্জী বন্দরের মেরিন ক্লাবে রাখা হয়েছে।
যদিও জাহাজের মূল সংস্থা জাহাজটিকে পরিত্যাক্ত বলে ঘোষণা করেছে এখন জাহাজটিকে জল থেকে তোলার কাজে এবং বার্থটির মেরামতির জন্য প্রয়োজনীয় ব্যবস্থা নিতে হবে। এছাড়াও জাহাজটিকে ওঠানোর পরে সেই জাহাজের মেরামতির কাজেও অর্থের প্রয়োজন।
নিয়ম অনুসারে এইচ অ্যান্ড এম সংক্রান্ত বীমা সংস্থাটি জাহাজটিকে বাতিল বলে ঘোষণা না করায় জাহাজের মালিক সংস্থা উদ্ধারের দায় এড়াতে পারেন না। যেহেতু জাহাজের নাবিকরা এই জলযানের বিষয়ে বিস্তারিত জানেন তাই জাহাজটি উদ্ধারের কাজ শুরু করলে এদের সাহায্যের প্রয়োজন।
CG/CB/NS
(Visitor Counter : 11
স্বাস্থ্যওপরিবারকল্যাণমন্ত্রক
জি২০ হেল্থ ট্র্যাক
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীন পাওয়ার এবং কেন্দ্রীয় বিদেশ প্রতিমন্ত্রী শ্রী এস ভি মুরলীধরন কেরালার তিরুবনন্তপুরমে প্রথম জি২০র স্বাস্থ্য বিষয়ক কর্মীগোষ্ঠীর বৈঠকে ভাষণ দিয়েছেন
নয়াদিল্লি, ১৮ জানুয়ারি, ২০২৩
“অতিমারী বিষয়ক নীতি আমাদের স্বাস্থ্য নীতির গুরুত্বপূর্ণ ও নির্ণায়ক অংশ হওয়া উচিত কারণ বর্তমানে বিশ্বে বহু ক্ষেত্রীয় ব্যবস্থার দরুণ যে কোন স্বাস্থ্য সংকট আর্থিক সংকটের কারণ হয়ে উঠতে পারে।” বললেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার। তিনি আজ ভারতের সভাপতিত্বে জি২০র প্রথম স্বাস্থ্য বিষয়ক কর্মীগোষ্ঠীর বৈঠকে ভাষণ দিচ্ছিলেন। উপস্থিত ছিলেন কেন্দ্রীয় বিদেশ প্রতিমন্ত্রী শ্রী এস ভি মুরলীধরন এবং নীতি আয়োগের স্বাস্থ্য বিষয়ক সদস্য ডাঃ ভি কে পল।
ডাঃ পাওয়ার বলেন, অতিমারীর নিয়ন্ত্রণ-এর মোকাবিলায় বিভিন্ন প্রস্তুতি ও অন্যান্য নানা সংকট মোকাবিলায় বিভিন্ন ক্ষেত্রের ও সংস্থার মধ্যে পারস্পিক সমন্বয় প্রয়োজন। তিনি বলেন, ভবিষ্যতে স্বাস্থ্য সম্বন্ধীয় জরুরি অবস্থা মোকাবিলায় পারস্পরিক যোগসাজস আরও মজবুত করতে হবে। কোভিড-১৯ শেষ অতিমারী নয় বলে উল্লেখ করে ডাঃ পাওয়ার বলেন, এখান থেকে আমাদের ভবিষ্যতের প্রস্তুতি ও একযোগে পরিস্থিতি মোকাবিলার বিষয়ে শিক্ষা গ্রহণ করতে হবে।
ভারতের চিকিৎসা পদ্ধতিকে আরও আধুনিক করে তোলার ওপরেও গুরুত্ব দেন তিনি। পাশাপাশি রোগ নির্ণয় ব্যবস্থা, জীবনদায়ি প্রতিষেধকের মতো বিষয়ে বিনিয়োগের ওপরে গুরুত্ব দেন।
চিকিৎসা, বিজ্ঞান ও উদ্ভাবনে ভারতের মজবুত পরিস্থিতির ওপর জোর দিয়ে শ্রী এস ভি মুরলীধরন বলেন, ‘এক পৃথিবী, এক পরিবার, এক ভবিষ্যৎ’ বলে প্রধানমন্ত্রী যে আহ্বান জানিয়েছেন তার পরিপ্রেক্ষিতে আমাদের আন্তর্জাতিক ক্ষেত্রে সমন্বয় আরও বাড়াতে হবে। ভবিষ্যতে যে কোন স্বাস্থ্য সংক্রান্ত চ্যালেঞ্জ মোকাবিলার জন্য আমাদের যৌথ প্রয়াস গ্রহণ করতে হবে।
কেন্দ্রীয় স্বাস্থ্য সচিব শ্রী রাজেশ ভূষণ বলেন, জি২০র সভাপতিত্বের দায়িত্বে থাকাকালীন ভারতের লক্ষ্য হল স্বাস্থ্য সংযোগ সম্বন্ধীয় বিভিন্ন বহুপাক্ষিক মঞ্চে আলোচনার বিষয়বস্তুকে সুসমন্বিত করা। তিনি জরুরি পরিস্থিতি মোকাবিলার জন্য প্রস্তুতি ও যথাযথ কাজের ওপর বিশেষ জোর দেন।
ইন্দোনেশিয়া ও ব্রাজিলের সদস্যরা স্বাস্থ্য ক্ষেত্রে তিনটি বিষয়কে গুরুত্ব দেওয়ার জন্য ভারতের প্রশংসা করেন। তাঁরা বলেন, অতিমারী আমাদের স্বাস্থ্য পরিকাঠামোকে মজবুত করার সুযোগ দিয়েছে।
স্বাস্থ্য ও গবেষণা বিভাগের সচিব ডাঃ রাজীব বহাল স্বাস্থ্য ও পরিবার কল্যাণ মন্ত্রকের অতিরিক্ত সচিব শ্রী লভ আগরওয়াল, বিদেশ মন্ত্রকের অতিরিক্ত সচিব শ্রী অভয় ঠাকুর এবং জি২০ সদস্য দেশগুলির প্রতিনিধি বিশেষ আমন্ত্রিত দেশের প্রতিনিধিরা ছাড়াও এই বৈঠকে বিশ্ব স্বাস্থ্য সংস্থা, বিশ্ব ব্যাঙ্ক এবং ডাব্লুইএফ-এর মতো সংস্থার প্রতিনিধিরাও যোগ দেন। এছাড়া কেন্দ্রীয় সরকারের স্বাস্থ্য ও বিদেশ মন্ত্রকের উচ্চপদস্থ আধিকারিকরা বৈঠকে অংশ নেন।
PG/PM/NS
(
আইনওবিচারমন্ত্রক
ছত্তিশগড় হাইকোর্টের বিচারপতির পদ থেকে বিচারপতি শরদ কুমার গুপ্তা তাঁর ইস্তফাপত্র পেশ করেছেন
নতুন দিল্লি, ২৮ এপ্রিল, ২০২১
সংবিধানের ২১৭ নম্বর ধারার ১ নম্বর উপধারার  অনুধারা অনুযায়ী ছত্তিশগড় হাইকোর্টের বিচারপতির পদ থেকে বিচারপতি শরদ কুমার গুপ্তা তাঁর ইস্তফাপত্র পেশ করেছেন। তাঁর এই ইস্তফা গত ৩১ মার্চ অপরাহ্ন থেকে কার্যকর হয়েছে। কেন্দ্রীয় আইন ও ন্যায় বিচার মন্ত্রকের ন্যায় বিচার দপ্তরের পক্ষ থেকে এই মর্মে আজ বিজ্ঞপ্তি জারি হয়েছে।
বিচারপতি শরদ কুমার গুপ্তা ১৯৮৫-তে জ্যুডিশিয়াল সার্ভিস বা বিচার বিভাগীয় সেবায় যোগ দেন। বিচার বিভাগীয় আধিকারিক হিসেবে তিনি বিভিন্ন পদে আসীন ছিলেন। ২০১৭-র ২৭-শে জুন তিনি ছত্তিশগড় হাইকোর্টের অতিরিক্ত বিচারপতি পদে নিযুক্ত হন। এরপর, ২০১৯-এর ২রা সেপ্টেম্বর থেকে তিনি ওই হাইকোর্টে স্থায়ী বিচারপতি পদে দায়িত্ব গ্রহণ করেন।
SDG/BD/AS/
(Visitor Counter : 131
অর্থমন্ত্রক
কোভিড-১৯ মহামারীর সময় আয়কর বিভাগ ২০ লক্ষের বেশি করদাতাকে ৬২,৩৬১ কোটি টাকা রিফান্ড হিসেবে মিটিয়েছে
নয়াদিল্লী, ৩ জুলাই, ২০২০
কোভিড-১৯ মহামারী জনিত পরিস্থিতিতে করদাতাদের সাহায্য করার জন্য বকেয়া আয়কর রিফান্ড দ্রুত মিটিয়ে দিতে গত ৮ই এপ্রিল সরকারের পক্ষ থেকে জারি করা প্রেস বিজ্ঞপ্তি অনুযায়ী আয়কর বিভাগ গত ৮ই এপ্রিল থেকে ৩০শে জুন পর্যন্ত প্রতি মিনিটে ৭৬টি করে কর রিফান্ড হিসেবে মিটিয়ে দিয়েছে। আলোচ্য সময়ে শনি ও রবিবার বাদে ৫৬ টি কাজের দিনের মধ্যে কেন্দ্রীয় প্রত্যক্ষ কর পর্ষদ  ২০ লক্ষ ৪৪ হাজারের বেশি ক্ষেত্রে রিফান্ড হিসেবে ৬২ হাজার ৩৬১ কোটি টাকা কর দাতাদের মিটিয়ে দিয়েছে।
আয়কর দপ্তরে প্রযুক্তির ব্যবহার আরও বাড়ানোর সুফল হিসেবে করদাতারা আয়কর রিফান্ডের ক্ষেত্রে এখন অনেক বেশি সুবিধা পাচ্ছেন। কোভিড-১৯ মহামারী জনিত কঠিন সময়ে করদাতাদের প্রাপ্য রিফান্ড হিসেবে দ্রুত বকেয়া মিটিয়ে দেওয়া হচ্ছে। আয়কর বিভাগ ১৯ লক্ষ ৭ হাজারের বেশি করদাতাদের রিফান্ড হিসেবে ২৩ হাজার ৪৫৩ কোটি ৫৭ লক্ষ টাকা মিটিয়েছে। একইভাবে ১ লক্ষ ৩৬ হাজারের বেশি ক্ষেত্রে করদাতাদের কর্পোরেট কর বাবদ রিফান্ড হিসেবে ৩৮ হাজার ৯০৮ কোটি ৩৭ লক্ষ টাকা মিটিয়ে দেওয়া হয়েছে। সম্পূর্ণ ইলেক্ট্রনিক পদ্ধতিতে রিফান্ড বাবদ প্রাপ্য অর্থ সরাসরি করদাতাদের ব্যাঙ্ক অ্যাকাউন্টে জমা করা হয়েছে। এখন আধুনিক প্রযুক্তি প্রয়োগের ফলে করদাতাদের প্রাপ্য বকেয়া মেটানোর জন্য আয়কর বিভাগের কাছে আর অনুরোধ জানাতে হয়না। নির্দিষ্ট পদ্ধতি অবলম্বন করে করদাতারা তাদের রিফান্ড বাবদ প্রাপ্য অর্থ সরাসরি ব্যাঙ্ক অ্যাকাউন্টের মাধ্যমেই পেয়ে যান।
প্রত্যক্ষ কর পর্ষদের পক্ষ থেকে পুনরায় বলা হয়েছে করদাতাদেরকে আয়কর বিভাগের কাছ থেকে পাওয়া ই-মেল গুলির দ্রুত জবাব দিতে, যাতে রিফান্ড বাবদ প্রাপ্য অর্থ দ্রুত যাচাই করে সঠিক পদ্ধতি মেনে মিটিয়ে দেওয়া যায়। আয়কর বিভাগের এ ধরণের ই-মেলগুলিতে সংশ্লিষ্ট করদাতার কাছ থেকে বকেয়া দাবি-দাওয়ার ব্যাপারে তথ্য যাচাই, ব্যাঙ্ক অ্যাকাউন্ট নম্বর এবং রিফান্ড দেওয়ার আগে ভুল-ত্রুটি সংশোধন করে নেওয়ার জন্য ই-মেলগুলি পাঠানো হয়। তাই সংশ্লিষ্ট করদাতার কাছ থেকে দ্রুত জবাব পাওয়া গেলে আয়কর বিভাগের রিফান্ড মেটানোর প্রক্রিয়া ত্বরান্বিত হয়।
(CG/BD/NS
মৎস্য ও পশু পালন এবং দুগ্ধশিল্প মন্ত্রক
লকডাউনের আওতার বাইরে এসে রাজ্য জুড়ে শুরু হয়েছে মাছ চাষ
কোলকাতা, ২ মে, ২০২০
মৎস্য চাষ কে কেন্দ্র লকডাউনের আওতা থেকে ছাড় দেওয়ায় রাজ্যের উত্তর থেকে দক্ষিন অথবা পূর্ব থেকে পশ্চিম সব মৎস্যজীবী বেজায় খুশি। শুধু রাজ্যের কথাই বা বলি কেন এই সিদ্ধান্তে গোটা দেশের মৎস্য শিল্পের সাথে যুক্ত মানুষের মনে খুশির হাওয়া।কেন্দ্র গত ১১ এপ্রিল মৎস্য চাষ, বিক্রি এবং বাজারজাত করণের উপর থেকে নিষেধাজ্ঞা প্রত্যাহার করে নেয়।
উল্লেখ করা যেতে পারে পশ্চিমবঙ্গের অর্থনীতিতে মৎস্য চাষের অত্যন্ত গুরুত্বপূর্ণ ভূমিকা রয়েছে। খাদ্যের যোগান বৃদ্ধি করা, কাজের সুযোগ সৃষ্টি করা, পুষ্টিকর খাদ্যের গুণগত মান উন্নত করা, রাজস্বআয় বৃদ্ধি করা অর্থাৎ মৎস্য চাষের বহুমুখী সুফল রয়েছে। রাজ্যে যে সমস্ত মাছ চাষ হয় তার মধ্যে উল্লেখযোগ্য হল রুই, কাতলা, মৃগেল, তেলাপিয়া, বাগদা চিংড়ি, গলদা চিংড়ি, ভেটকি, পাবদা ইত্যাদি।
লকডাউনের থেকে ছাড় পাওয়ার পর রাজ্যের প্রায় সব জেলায় মৎস্য দপ্তর দৈনন্দিন কাজ শুরু করে দিয়েছে। উত্তর দিনাজপুরের কালিয়াগঞ্জ ব্লকের কেউতানে রয়েছে জেলার একমাত্র মৎস্য চাষ কেন্দ্র। এই কেন্দ্রে উৎপাদিত ডিম পোনার গুণগত মান খুব ভালো জাতের হওয়ায় বাজারে এর চাহিদাও প্রচুর। শুধুমাত্র জেলার মধ্যে নয় পার্শ্ববর্তী জেলা থেকেও মাছ চাষিরা ডিম পোনা কিনে নিয়ে যান। এমনকি নেপালেও এই ডিম পোনার ব্যাপক চাহিদা রয়েছে। ওই হ্যাচারিজের আধিকারিকরা জানিয়েছেন লকডাউন থেকে রেয়াৎ পাওয়ার পর ডিম পোনা বিক্রি করে তাদের ঘরে টাকা পয়সাও আসতে শুরু করেছে। মজার বিষয় হল এই ডিম পোনা ওজনে বিক্রি হয়না, বিক্রি হয় বাটি মেপে। মাছের প্রকৃতির উপর নিরভর করে ১০০ সি সির এক বাটি পোনার দাম পড়ে ৭১০ টাকা থেকে ৮১০ টাকা। বাটিতে এক লাখের মত পোনা থাকে। এপ্রিল মাসে ডিম পোনা বিক্রি করে এখন পর্যন্ত হ্যাচারিটি ৯o হাজার টাকার মত আয় করেছে। ডিম পোনা থেকে চারা পোনা হয়ে আমাদের টেবিলে আর কিছু দিনের মধ্যেই চলে আসবে বড় মাছ। পশ্চিমবঙ্গ সুসংহত অঞ্চল উন্নয়ন পর্ষদের মৎস্য বিভাগের জুনিয়র টেকনিক্যাল অফিসার জানিয়েছেন তাদের মূল লক্ষ্য হল লকডাউনের ফলে যে ক্ষতি হয়েছে তার কিছুটা অন্তত পূরন করা।
হুগলী জেলাতেও হ্যাচারি গুলিতে উৎপাদন শুরু হয়ে গেছে। ৯ টি হ্যাচারির মধ্যে ৬টি তে ইতিমধ্যেই কাজ শুরু হয়েছে বাকি গুলিতেও কয়েকদিনের মধ্যে শুরু হবে বলে আশা প্রকাশ করেছে মাছ চাষের সাথে যুক্ত সমবায় গুলি। যদিও অ্যাকুয়ারিয়ামের জন্য সখের মাছ উৎপাদন করলে লাভ বেশি হয় কিন্তু বর্তমান পরিস্থিতিতে কার্প চাষের দিকেই বেশি ঝুঁকছেন উৎপাদকরা। সমবায় গুলির একাধিক কর্মচারী জানিয়েছেন এই সঙ্কটকালে সরকারের তরফ থেকে প্রযুক্তিগত সাহাজ্য মেলায় তাদের অনেক উপকার হচ্ছে। তাদের আশা লকডাউনের ফলে যে ক্ষতি হয়েছে সেটার কিছুটা হলেও তারা সামলে নিতে পারবে।
মৎস্যজীবীরা মাছ ধরে কেউ সরাসরি বাজারে বিক্রি করছেন আবার কেউ ব্যবসায়ীদের হাতে তুলে দিচ্ছেন। এই সাংঘাতিক পরিস্থিতেও মানবিকতার চরম নিদর্শন রাখছেন এই সমস্ত মৎস্যজীবীরা। পুকুরের মাছ নিয়ে বিনামূল্যে পৌঁছে দিয়ে আসছেন সেই সমস্ত মানুষ গুলোর পাতে যাদের কাছে দুবেলার অন্ন সংস্থান করা এক বিলাসিতা হয়ে দাঁড়িয়েছে।
রাজ্যের অন্যান্য জেলাতেও মৎস্য চাষ শুরুর খবর পাওয়া গেছে।
CG/SDG
(Visitor Counter : 86
স্বরাষ্ট্র মন্ত্রক
কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই দেশে বর্তমান বন্যা পরিস্থিতি নিয়ে একটি উচ্চপর্যায়ের পর্যালোচনা বৈঠক করলেন
নয়াদিল্লি, ৯ অগাস্ট, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ-এর পরামর্শে দপ্তরের প্রতিমন্ত্রী শ্রী নিত্যানন্দ রাই দেশে বর্তমান বন্যা পরিস্থিতি নিয়ে একটি উচ্চপর্যায়ের বৈঠক করেন। এই বৈঠকে বিভিন্ন কেন্দ্রীয় মন্ত্রক এবং সংস্থাগুলির সঙ্গে পরিস্থিতির মোকাবিলার প্রস্তুতি নিয়ে আলোচনা করা হয়।
ভারতীয় আবহাওয়া দপ্তরের তথ্যানুযায়ী, গত দু’দিনে মহারাষ্ট্র, কেরল এবং কর্ণাটকে অতিরিক্ত বৃষ্টি হয়েছে। এছাড়া, গুজরাট, পশ্চিম মধ্যপ্রদেশ এবং পূর্ব রাজস্থানে আগামী ২৪ ঘন্টায় ভারী বৃষ্টিপাতের পূর্বাভাস দেওয়া হয়েছে। জাতীয় বিপর্যয় মোকাবিলা বাহিনীর মহানির্দেশক জানিয়েছেন, বন্য কবলিত চারটি রাজ্যে ৮৩-টি দল প্লাবিত অঞ্চলে প্রয়োজনীয় সরঞ্জাম নিয়ে প্রস্তুত রয়েছে। এছাড়া, সেনাবাহিনী, নৌ-বাহিনী, বায়ুসেনা ও উপকূলরক্ষী বাহিনীর ১৭৩-টি দলকে সতর্ক করা হয়েছে। কেন্দ্রীয় স্বরাষ্ট্র মন্ত্রক, জাতীয় বিপর্যয় মোকাবিলা বাহিনী, ভারতীয় আবহাওয়া দপ্তর এবং কেন্দ্রীয় জল পর্ষদের কন্ট্রোল রুমগুলি পরিস্থিতির দিকে প্রতিনিয়ত নজর রেখে চলেছে। এ পর্যন্ত ৮২ হাজার লোককে নিরাপদ স্থানে সরিয়ে নিয়ে যাওয়া হয়েছে ও ২,৩২৫ জনকে উদ্ধার করা হয়েছে।
পর্যালোচনা বৈঠকের পর শ্রী নিত্যানন্দ রাই উত্তর-পশ্চিম মৌসুমি বায়ুর প্রভাবে যেসব রাজ্যে বন্যা পরিস্থিতি সৃষ্টি হচ্ছে সেখানে উচ্চপদস্থ আধিকারিকদের সবরকম ব্যবস্থা গ্রহণের জন্য প্রস্তুত থাকতে বলেছেন। জাতীয় বিপর্যয় মোকাবিলা বাহিনী, প্রতিরক্ষা মন্ত্রক এবং অন্যান্য সংস্থাগুলিকে সংশ্লিষ্ট রাজ্যগুলি থেকে অনুরোধ আসলে তৎক্ষণাৎ ত্রাণ ও উদ্ধার কাজে প্রয়োজনীয় ব্যবস্থা নিতে পরামর্শ দেওয়া হয়েছে।
স্বরাষ্ট্র সচিব, জাতীয় বিপর্যয় মোকাবিলা বাহিনীর মহানির্দেশক, জাতীয় বিপর্যয় ব্যবস্থাপনা সংস্থার সদস্যরা ছাড়াও প্রতিরক্ষা মন্ত্রক, কেন্দ্রীয় জল পর্ষদ ও ভারতীয় আবহাওয়া দপ্তরের উচ্চপদস্থ আধিকারিকরা এই বৈঠকে উপস্থিত ছিলেন।
কেন্দ্রীয় স্বরাষ্ট্র মন্ত্রী পরিস্থিতির দিকে প্রতি মুহূর্তে নজর রেখে চলেছেন এবং সংশ্লিষ্ট আধিকারিকদের প্রয়োজনীয় নির্দেশ দিতে পরামর্শ দিয়েছেন।
SSS/CB/DM
(Visitor Counter : 43
যোগাযোগওতথ্যপ্রযুক্তিমন্ত্রক
ডাক বিভাগের পশ্চিমবঙ্গ সার্কেলের ৭৫তম স্বাধীনতা দিবস উদযাপন
কলকাতা, ১৫ই আগস্ট, ২০২১
দেশ জুড়ে কোভিড বিধি মেনে চিরাচরিত উৎসাহ উদ্দীপনায় ৭৫তম স্বাধীনতা দিবস উদযাপিত হয়েছে। ডাক বিভাগের পশ্চিমবঙ্গ সার্কেল দিনটি একটু ভিন্ন ভাবে পালন করেছে। প্রথা অনুযায়ী সকালে যোগাযোগ ভবনে চিফ পোস্ট মাস্টার জেনারেল শ্রীমতী জে চারুকেশী জাতীয় পতাকা উত্তোলন করেন।
আমরা জানি টোকিও অলিম্পিক্সে ভারতীয় দলের সদস্যরা যথেষ্ট সাফল্য দেখিয়েছেন। তাঁদের কঠোর পরিশ্রম ও অধ্যাবসায়ের জন্য দেশ একটি সোনা, দুটি রুপো এবং চারটি ব্রোঞ্জ পদক পেয়েছে। ভারতীয় ক্রীড়াবিদদের এই সাফল্যকে স্বীকৃতি দিতে পশ্চিমবঙ্গ সার্কেলের উদ্যোগে চিফ পোস্ট মাস্টার জেনারেল ৭৫তম স্বাধীনতা দিবসে বিশেষ স্মারক ডাক টিকিট প্রকাশ করেছে।
CG/CB/SFS
(Visitor Counter : 22
পঞ্চায়েতিরাজমন্ত্রক
পঞ্চায়েতি রাজ ব্যবস্থাকে আরও কার্যকর করে তোলা
নয়াদিল্লি, ২২ ডিসেম্বর, ২০২১
সংবিধানের ৭৩তম সংশোধনের মাধ্যমে স্থানীয় স্বশাসিত প্রশাসনে পঞ্চায়েতি রাজ ব্যবস্থা চালু করা হয়। পঞ্চায়েতগুলিকে সাংবিধানিক মর্যাদা দিতে ১৯৯৩ সালে সংবিধানের ৭৩তম সংশোধন করে পার্ট-৯ সংবিধানে অন্তর্ভুক্ত করা হয়। বর্তমান পঞ্চায়েতি রাজ ব্যবস্থায় পরিবর্তনের বিষয়ে কোনও প্রস্তাব বর্তমানে সরকারের বিবেচনাধীন নেই। রাজ্যসভায় আজ এক লিখিত জবাবে একথা জানান পঞ্চায়েতি রাজ প্রতিমন্ত্রী শ্রী কপিল মোনেশ্বর।
তিনি আরও বলেন, স্থানীয় স্বশাসিত প্রতিষ্ঠান হওয়ায় পঞ্চায়েত রাজ্যের এক্তিয়ারভুক্ত এবং ভারতের সংবিধানের সপ্তম সিডিউল অনুযায়ী রাজ্য তালিকাভুক্ত। ভারতের সংবিধানের ৯ নম্বর পার্টে ২৪৩ ধারানুযায়ী পঞ্চায়েত গঠনের সংস্থান রয়েছে। সেই অনুসারে, সংশ্লিষ্ট রাজ্যের পঞ্চায়েতি রাজ আইনের মাধ্যমে পঞ্চায়েত গড়ে তোলা ও তা পরিচালিত হয়। বর্তমানে পঞ্চায়েতি রাজ প্রতিষ্ঠানগুলির কাজকর্ম পরিচালনায় কমিটি গঠনের কোনও প্রস্তাব মন্ত্রকের বিবেচনাধীন নেই। তবে, দেশে পঞ্চায়েতি রাজ প্রতিষ্ঠানগুলির কাজকর্ম আরও উন্নতিসাধনে মন্ত্রক ব্যবহার-বান্ধব ওয়েবভিত্তিক পোর্টাল ই-গ্রামস্বরাজ চালু করেছে।
CG/BD/SB
(Visitor Counter : 1737
প্রধানমন্ত্রীরদপ্তর
টোকিও অলিম্পিক্স ২০২০তে জ্যাভলিন থ্রো-এ সোনাজয়ী নীরজ চোপড়াকে প্রধানমন্ত্রীর অভিনন্দন
নতুনদিল্লি, ৭ই আগস্ট, ২০২১
টোকিও অলিম্পিক্স ২০২০তে জ্যাভলিন থ্রো-এ স্বর্ণ পদক জয় করায় নীরজ চোপড়াকে প্রধানমন্ত্রী শ্রী নরেন্দ্র মোদী অভিনন্দন জানিয়েছেন। প্রধানমন্ত্রী আরো বলেছেন যে নীরজ অনবদ্য এক আবেগ নিয়ে খেলেছেন এবং অসামান্য ধৈর্য দেখিয়েছেন।
এক ট্যুইট বার্তায় প্রধানমন্ত্রী বলেছেন, “ টোকিওতে ইতিহাস রচিত হল! @Neeraj_chopra1 আজ যা অর্জন করেছেন, তা চিরস্মরণীয় হয়ে থাকবে। তরুণ নীরজ দুর্দান্ত ভালো খেলেছেন। তিনি অনবদ্য এক আবেগ নিয়ে খেলেছেন এবং অসামান্য ধৈর্য দেখিয়েছেন। #Tokyo2020 তে স্বর্ণ পদক জয়ের জন্য তাঁকে অভিনন্দন জানাই।“
CG/CB/
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯২ কোটি ২৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২০ কোটি ৩৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২০ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০ কোটি ৩৩ লক্ষ ৭৫ হাজার ৯০টি টিকার ডোজ হাতে রয়েছে।
(CG/CB/SB
প্রধানমন্ত্রীরদপ্তর
মধ্যপ্রদেশের মুখ্যমন্ত্রীর সঙ্গে প্রধানমন্ত্রীর সাক্ষাৎ
নয়াদিল্লী, ২৩ এপ্রিল, ২০২২
প্রধানমন্ত্রী শ্রী নরেন্দ্র মোদী আজ মধ্যপ্রদেশের মুখ্যমন্ত্রী শ্রী শিবরাজ সিং চৌহানের সঙ্গে সাক্ষাৎ এবং মধ্যপ্রদেশ সরকারের সুশাসনের উদ্যোগ ও তাদের রূপান্তরমূলক প্রকল্পগুলি কিভাবে মানুষের জীবনে ইতিবাচক পরিবর্তন নিয়ে আসছে তা নিয়ে আলোচনা করেছেন।
এক ট্যুইটে প্রধানমন্ত্রী বলেছেন, “মধ্যপ্রদেশের মুখ্যমন্ত্রী শ্রী @চৌহানশিবরাজ’জির সঙ্গে সাক্ষাৎ করেছেন। মধ্যপ্রদেশ সরকারের সুশাসনের উদ্যোগ এবং তাদের রূপান্তরমূলক প্রকল্পগুলি কিভাবে মানুষের জীবনে ইতিবাচক পরিবর্তন নিয়ে আসছে তা নিয়ে আলোচনা হয়েছে।”
CG/SS/NS
(
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ আন্তর্জাতিক যোগ দিবসে জিপিও সহ কলকাতার আর-ও ৬টি ডাকঘর থেকে যোগ দিবস উপলক্ষ্যে বিশেষ ক্যান্সেলেশন প্রকাশ করবে
কলকাতা, ১৮ জুন, ২০২১
আন্তর্জাতিক যোগ দিবস উপলক্ষে ডাক বিভাগ আগামী ২১ জুন এই দিনের তাৎপর্য সম্বলিত বিশেষ ক্যান্সেলেশন প্রকাশ করবে। ডাকটিকিটের পুণর্ব্যবহার আটকাতে বিশেষ চিহ্ন ব্যবহার-ই হল ক্যান্সেলেশন। দেশের ৮১০টি ডাকঘর থেকে আন্তর্জাতিক যোগ দিবসের ভাবনা সম্বলিত এই চিহ্নটি প্রকাশিত হবে। এর মধ্যে হিন্দি ও ইংরেজিতে আন্তর্জাতিক যোগ দিবস ২০২১ কথাটি লেখা থাকবে। ২১ জুন সব ডেলিভারি ও নন-ডেলিভারি মুখ্য ডাকঘর এই বিশেষ ক্যান্সেলেশনটি প্রত্যেক চিঠিপত্রে ব্যবহার করবে ।
কলকাতায় জিপিও ছাড়া যে ছ-টি মুখ্য ডাকঘর থেকে এই চিহ্ন ব্যবহার করা হবে তার মধ্যে রয়েছে পার্ক স্ট্রীট মুখ্য ডাকঘর, বেলেঘাটা মুখ্য ডাকঘর, বড়বাজার মুখ্য ডাকঘর, কাশীপুর মুখ্য ডাকঘর, টালিগঞ্জ মুখ্য ডাকঘর ও আলিপুর মুখ্য ডাকঘর। এ ছাড়াও ডাক বিভাগের কলকাতা অঞ্চলের অন্যান্য মুখ্য ডাকঘরগুলি থেকেও আন্তর্জাতিক যোগ দিবস উদযাপনের অঙ্গ হিসেবে এই চিহ্নটি খামের উপর ব্যবহৃত হবে।
কোভিড পরিস্থিতি বিবেচনা করে এ বছরের আন্তর্জাতিক যোগ দিবসের মূল ভাবনা হল “ যোগের সঙ্গে থাকুন, বাড়িতে থাকুন”। দেশ সতর্কভাবে ক্রমে ক্রমে লকডাউন থেকে বেরিয়ে আসছে। এই পরিস্থিতিতে দেশের ৮১০টি ডাকঘর থেকে বিশেষ চিহ্ন-সম্বলিত এই ক্যান্সেলেশনটি ডাকটিকিট সংগ্রহকারীদের কাছে খুবই মনোগ্রাহী হয়ে উঠবে আশা করা যায়।
SSS/CB/
(Visitor Counter : 13
প্রতিরক্ষামন্ত্রক
প্রতিরক্ষা অধিগ্রহণ প্রক্রিয়া ২০২০র আওতায় মেক-১  বিভাগে চারটি প্রকল্প ও মেক-২ বিভাগে পাঁচটি প্রকল্পকে মন্ত্রক নীতিগতভাবে অনুমোদন দিয়েছে
নতুনদিল্লি, ৩রা মার্চ, ২০২২
প্রধানমন্ত্রী শ্রীনরেন্দ্র মোদীর ‘আত্মনির্ভরতা’-র স্বপ্নকে বাস্তবায়িত করতে প্রতিরক্ষা মন্ত্রক এক ঐতিহাসিক পদক্ষেপ নিয়েছে। মন্ত্রক, প্রতিরক্ষা অধিগ্রহণ প্রক্রিয়া ২০২০র আওতায় মেক-১  বিভাগে নকশা তৈরি করে সেগুলি বাস্তবায়নের জন্য ভারতীয় শিল্পসংস্থাগুলিকে চারটি প্রকল্প দেবে। এই প্রকল্পগুলির প্রোটোটাইপ তৈরি করার জন্য শিল্প সংস্থাগুলিকে আর্থিক সহায়তা দেওয়া হবে। প্রতিরক্ষা মন্ত্রকের কলেজিয়েট কমিটি যে সব প্রকল্পগুলিকে নীতিগতভাবে অনুমোদন দিয়েছে, সেগুলি হলঃ-
• ভারতীয় বিমান বাহিনীঃ- ভারতীয় সুরক্ষা বিধি মেনে রাউটার, সুইচ, এনক্রিপ্টারস , ভিও আইপি ফোন এবং তাদের সফটওয়্যারের মত যোগাযোগ সংক্রান্ত সরঞ্জাম
• ভারতীয় বিমান বাহিনীঃ- ভূমি থেকে নিয়ন্ত্রণক্ষম এয়ারবর্ণ ইলেকট্রো অপটিক্যাল পড
• ভারতীয় বিমান বাহিনীঃ- এয়ারবর্ণ স্ট্যান্ড অফ জ্যামার
• ভারতীয় সেনাবাহিনীঃ- ভারতীয় হাল্কা ট্যাঙ্ক
শিল্প বান্ধব প্রতিরক্ষা অধিগ্রহণ প্রক্রিয়া ২০২০-র সূচনার পর প্রথমবার ভারতীয় শিল্প সংস্থাকে দেশের সুরক্ষা বিধি অনুযায়ী হাল্কা ট্যাঙ্ক এবং যোগাযোগ সংক্রান্ত সরঞ্জামের মত গুরুত্বপূর্ণ প্রকল্পে যুক্ত করা হয়েছে। এছাড়াও মেক-২ বিভাগে শিল্প সংস্থাগুলির অর্থানুকূল্যে পাঁচটি প্রকল্পকে নীতিগতভাবে অনুমোদন দেওয়া হয়েছে । এগুলি হলঃ-
• ভারতীয় বিমান বাহিনীঃ- অ্যাপাচে হেলিকপ্টারের জন্য পূর্ণ গতির সিমুলেটর
• ভারতীয় বিমান বাহিনীঃ- চিনুক হেলিকপ্টারের জন্য পূর্ণ গতির সিমুলেটর
• ভারতীয় বিমান বাহিনীঃ- বিমানের রক্ষণাবেক্ষণের জন্য পরিধানযোগ্য রোবটিক সরঞ্জাম
• ভারতীয় সেনাবাহিনীঃ- যান্ত্রিক বলের জন্য সুসংহত নজরদারী ও লক্ষ্যবস্তুকে আঘাত হানার ব্যবস্থা
• ভারতীয় সেনাবাহিনীঃ- স্বয়ংক্রিয় কমব্যাট বাহন
মেক-২ বিভাগে যে প্রকল্পগুলি আছে ,সেগুলি প্রাথমিকভাবে আমদানীর বিকল্প বা উদ্ভাবনের জন্য ধার্য করা হয়েছে। এক্ষেত্রে সরঞ্জাম/ ব্যবস্থা/ প্ল্যাটফর্মের উন্নয়ন বা মানোন্নয়ন অথবা সেগুলির মূল ব্যবস্থার অধীনে ছোট ছোট ব্যবস্থা বা যন্ত্রাংশ জোড়া লাগানোর জন্য প্রোটোটাইপ তৈরি করবে। এগুলি তৈরি করার জন্য অবশ্য কোন সরকারী অনুদান পাওয়া যাবে না।
সম্পূর্ণ দেশীয় পদ্ধতিতে এই প্রকল্পগুলি গড়ে উঠবে এবং এর মাধ্যমে ভারতীয় প্রতিরক্ষা শিল্পের নকশা তৈরির ক্ষমতা তৈরি হবে। এছাড়াও উদ্ভাবিত প্রযুক্তিগুলি ভারতকে আন্তর্জাতিক স্তরে নকশা তৈরির ক্ষেত্রে অগ্রনী রাষ্ট্রের মর্যাদা দেবে।
CG/CB/
(Visitor Counter : 149
পেট্রোলিয়ামওপ্রাকৃতিকগ্যাসমন্ত্রক
ভারতে রান্নার গ্যাসের ব্যবহার বেড়েছে
কলকাতা, ১১ মার্চ, ২০২১
সরকার স্বল্প মূল্যে পরিবেশ বান্ধব জ্বালানী সব ভারতবাসীকে ব্যবহারে উৎসাহিত করায় রান্নার গ্যাস প্রত্যেক দেশবাসীর রান্নাঘরে জায়গা নিতে চলেছে। সমাজের দরিদ্রতম মানুষের কাছে জ্বালানী পৌঁছে দেওয়ার জন্য প্রধানমন্ত্রীর স্বপ্ন পূরণে পেট্রোলিয়াম ও প্রাকৃতিক গ্যাস মন্ত্রক দেশজুড়ে পিএমইউওয়াই প্রকল্পের আওতায় ৮ কোটি গ্যাসের সংযোগ দিয়েছে।
পিএমইউওয়াই-এর গ্রাহকদের মধ্যে রান্নার গ্যাসের ব্যবহার বৃদ্ধি পাওয়ায় বর্তমান অর্থবর্ষের প্রথম ত্রৈমাসিকে ২৩.২ শতাংশ এলপিজি গ্যাসের ব্যবহার বেড়েছে। কোভিডের সময় বর্তমান অর্থ বর্ষের পিএমইউওয়াই উপভোক্তাদের বিনামূল্যে ৩টি গ্যাস সিলিন্ডার দেওয়া হয়েছে।
এই প্রসঙ্গে উল্লেখযোগ্য ২০২০র ডিসেম্বর থেকে ২০২১এর ফেব্রুয়ারির মধ্যে দেশজুড়ে রান্নার গ্যাসের ব্যবহার ৭.৩ শতাংশ বৃদ্ধি পেয়েছে। পিএমইউওয়াই গ্রাহকদের ১৯.৫ শতাংশ বেশি গ্যাসের সিলিন্ডার দেওয়া হয়েছে। লকডাউনের সময় প্রান্তিক মানুষরা যাতে বিনামূল্যে ৩টি গ্যাস সিলিন্ডার পান তার জন্য ৯৬৭০ কোটি টাকা তাদের ব্যাঙ্ক অ্যাকাউন্টে সরাসরি পাঠানো হয়েছে।
প্রসঙ্গত উল্লেখযোগ্য ২০১৪ সালে ভারতে রান্নার গ্যাসের ব্যবহার ছিল মাত্র ৫৫ শতাংশ বাড়িতে। ১০ই মার্চের হিসেব অনুযায়ী এই পরিমান বৃদ্ধি পেয়ে হয়েছে ৯৯ শতাংশ। এরফলে সুস্বাস্থ্য ও স্বচ্ছ পরিবেশের জন্য ইতিবাচক আচরণগত পরিবর্তন নজরে এসেছে। প্রায় প্রত্যেক ভারতীয় পরিবারে এলপিজি রান্নায় ব্যবহৃত জ্বালানী হিসেবে অগ্রাধিকার পাচ্ছে। এই প্রসঙ্গে উল্লেখযোগ্য যে প্রতি কেজি হিসেবে জ্বালানীর কাঠ সস্তা হলেও সার্বিকভাবে অর্থনৈতিক জ্বালানী হিসেবে দীর্ঘমেয়াদে এলপিজি রান্নার গ্যাস অনেক বেশি ব্যয় সাশ্রয়ী। জ্বালানীর দক্ষতার বিচারে কাঠ সহ অন্যান্য চিরাচরিত জ্বালানীর চাইতে এলপিজি সস্তা।
স্বাস্থ্য এবং অর্থ উভয় দিক থেকেই এলপিজি-র ব্যবহার অনেক সাশ্রয়ী। পিএমইউওয়াই-এর উপভোক্তারা যখন এলপিজি ব্যবহার করেন তখন জ্বালানীর কাঠ সংগ্রহের মতো বড় কাজের হাত থেকে তারা রেহাই পান। এর ফলে যে সময় বাঁচে সেই সময়টিকে তারা অন্যভাবে কাজে লাগাতে পারেন। ফলস্বরূপ দেশের অর্থনীতিতে এর ইতিবাচক প্রভাব পরে।
সামাজিকন্যায়ওক্ষমতায়নমন্ত্রক
মহারাষ্ট্রের লাতুরে ৮,৭৯৭ জন দিব্যাঙ্গজনকে সাহায়ক সরঞ্জাম এবং সাহায্য প্রদানের জন্য এডিআইপি শিবিরের ই-সূচনা করেছেন শ্রী থেওরচাঁদ গেহলট
নতুন দিল্লি, ১০ ডিসেম্বর, ২০২০
কেন্দ্রীয় সামাজিক ন্যায় বিচার এবং ক্ষময়ায়ন মন্ত্রী শ্রী থেওরচাঁদ গেহলট আজ ভিডিও কনফারেন্সের মাধ্যমে ভারত সরকারের অন্যভাবে সক্ষম ব্যক্তিদের জন্য সহায়তা ক্রয় প্রকল্প -এর আওতায় মহারাষ্ট্রের লাতুর জেলার সুনির্দিষ্ট দিব্যাঙ্গজনদের ব্লক ভিত্তিক বিনা মূল্যে সহায়ক সরঞ্জাম প্রদান শিবির - এডিআইপি শিবিরের সূচনা করেছেন। অনুষ্ঠানে সভাপতিত্ব করেন মহারাষ্ট্রের সামাজিক ন্যায় বিচার মন্ত্রী শ্রী ধনঞ্জয় মুন্ডে। ভার্চ্যুয়াল মাধ্যমে এই অনুষ্ঠানে যোগ দেন মন্ত্রকের যুগ্ম সচিব সহ বিশিষ্ট ব্যক্তিবর্গ।
অনুষ্ঠানের ভাষণে শ্রী থেওরচাঁদ গেহলট বলেন, কোভিড-১৯ মহামারীর পরিস্থির মধ্যেও ভারত সরকার অন্যভাবে সক্ষম ব্যক্তিদের সাহায্যার্থে কল্যাণ মূলক প্রকল্প নিরন্তর চালিয়ে গেছে। সমস্ত প্রতিরোধমূলক ব্যবস্থা মেনে চলে এদিনের এই এডিআইপি শিবিরের উদ্বোধন করা হয়েছে বলেও তিনি জানান। মহারাষ্ট্রের লাতুরে কালেক্টর হলে আয়োজিত এই শিবির থেকে দিব্যাঙ্গ ব্যক্তিদের বিনামূল্য সহায়ক সরঞ্জাম প্রদান করা হবে। তিনি বলেন, এএলআইএমসিও আধুনীকীকরণে ৩৩৮ কোটি টাকা খরচ করা হয়েছে। যার মাধ্যমে আমাদের দেশের দিব্যাঙ্গজনদের বিনামূল্যে সহায়ক সরঞ্জাম প্রদানে সাহায্য করা হবে। ২০১৪-১৫ সাল থেকে এপর্যন্ত ৯,৩৩১টি এডিআইপি শিবির আয়োজিত হয়েছে। যার মাধ্যমে ১,৬৮৭ লক্ষ উপভোগকারীর কাছে ১০০৩.০৯ কোটি টাকা মূল্যের সহায়ক সরঞ্জাম প্রদান করা হয়েছে। এছাড়াও ৬৩৭টি বিশেষ শিবির আয়োজিত হয়েছে। সামাজিক ন্যায় বিচার ও ক্ষমতায়ন মন্ত্রক দেশের বিভিন্ন প্রান্তে এই ধরণের শিবির আয়োজন করার জন্য প্রয়াস চালিয়ে যাচ্ছে।
তিনি বলেন, এই ধরণের এডিআইপি শিবির আয়োজন করে তার মন্ত্রক গিনিসবুক অফ ওয়ার্ল্ড রেকর্ডে জায়গা করে নিয়েছে। তিনি আরও বলেন, আমাদের দেশের দিব্যাঙ্গজনদের কল্যাণে বহু কার্যকরী পদক্ষেপ গ্রহণ করেছে কেন্দ্রীয় সরকার। লাতুর জেলার ১১টি জায়গায় এএলআইএমসিও ৮,৭৭৯ জন উপভোগকারীদের চিহ্নিত করেছে। লাতুরে এই শিবির থেকে ৪০১টি অত্যাধুনিক তিন চাকার যান বিতরণ করা হবে। এছাড়া ১,৯৯৩টি হুইল চেয়ার, ১৯১টি সিপি চেয়ার, ১,১৮০টি ক্র্যাচ, ১,৬৯০টি ওয়াকিং স্টিক, ২৭২টি স্মার্ট ফোন বিতরণ করা হবে।
রাষ্ট্রপতিরসচিবালয়
আর ভেঙ্কটরামনের জন্মজয়ন্তীতে রাষ্ট্রপতির পুষ্পার্ঘ্য নিবেদন
নয়াদিল্লি, ৪ ডিসেম্বর, ২০১৯
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে প্রাক্তন রাষ্ট্রপতি আর ভেঙ্কটরামনের জন্মজয়ন্তীতে তাঁকে শ্রদ্ধা নিবেদন করেন। প্রাক্তন রাষ্ট্রপতির প্রতিকৃতির সামনে রাষ্ট্রপতি, আর ভেঙ্কটরামনের পরিবারের সদস্যরা এবং রাষ্ট্রপতির সচিবালয়ের আধিকারিক ও কর্মীরা পুষ্পার্ঘ্য নিবেদন করেন।
CG/CB/DM
(Visitor Counter : 47
বিজ্ঞানওপ্রযুক্তিমন্ত্রক
সিএসআইআর- এনআইএসটিএডিএস এবং সিএসআইআর- এনআইএসসিএআইআর-এর উদ্যোগে কোভিড-১৯ টিকাকরণের নীতি বিষয়ক বার্তালাপ
নতুন দিল্লি, ০৩ মার্চ, ২০২১
নতুন দিল্লির সিএসআইআর- এনআইএসটিএডিএস এবং সিএসআইআর- এনআইএসসিএআইআর-এর যৌথ উদ্যোগে কোভিড-১৯ টিকাকরণের নীতি সম্পর্কিত বিষয়ে বার্তালাপের ব্যবস্থা করা হয়। জাতীয় বিজ্ঞান দিবস উপলক্ষে এই সভার আয়োজন করা হয়। করোনা অতিমারির মোকাবিলায় টিকাকরণ কর্মসূচি নিয়ে বিশেষজ্ঞরা তাঁদের মতামত জানান।
ভার্চুয়াল মাধ্যমে আয়োজিত এই বার্তালাপে সিএসআইআর- এর মহানির্দেশক ডক্টর শেখর সি মান্ডে, ভারত সরকারের প্রধান বৈজ্ঞানিক উপদেষ্টা কার্যালয়ের বিশেষজ্ঞ ডক্টর শৈলজা বৈদ্য গুপ্তা ছাড়াও বিজ্ঞান কেন্দ্র গুলির অধিকর্তারা উপস্থিত ছিলেন।
বিগত এক বছর ধরে করোনা জনিত পরিস্থিতিতে সিএসআইআর- এনআই এসটিএডিএস এবং সিএসআইআর- এনআইএসসিএআইআর যৌথভাবে একাধিক সচেতনতামূলক আলোচনাসভা, বৈঠকের আয়োজন ছাড়াও পুস্তিকা প্রকাশ করেছে।